|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27.decembrī** | **Nr. GND/2024/820** |
|  | **(protokols Nr.22; 70.p)** |

**Par Gulbenes novada attīstības programmas 2025.-2030.gadam gala redakcijas apstiprināšanu**

2023.gada 27.jūlijā Gulbenes novada pašvaldības dome pieņēma lēmumu Nr. GND/2023/727 (protokols Nr.10; 61.p) par Gulbenes novada attīstības programmas 2025.-2030.gadam izstrādes uzsākšanu un apstiprināja attīstības programmas izstrādes darba uzdevumus un izpildes termiņus.

2024.gada 26.septembrī Gulbenes novada pašvaldības dome pieņēma lēmumu Nr. GND/2024/559 (protokols Nr.17; 35.p) “Par Gulbenes novada attīstības programmas 2025.-2030.gadam projekta nodošanu publiskajai apspriešanai un atzinumu saņemšanai”. No 2024.gada 26.septembra līdz 23.oktobrim norisinājās Gulbenes novada attīstības programmas 2025.-2030. gadam projekta publiskā apspriešana, kuras laikā priekšlikumi netika saņemti.

Gulbenes novada pašvaldība 2024.gada 1.novembrī saņēma Vidzemes plānošanas reģiona atzinumu par Gulbenes novada attīstības programmas 2025. – 2030. gadam projektu (dokumentu vadības sistēmā reģ.nr. GND/4.14/24/3733-V), kura rezultātā tika veikta Gulbenes novada attīstības programmas 2025.-2030.gadam papildināšana un atkārtota publiskā apspriešana (Gulbenes novada pašvaldības domes 2024.gada 12.novembra lēmums Nr. GND/2024/686).

No 2024.gada 21.novembra līdz 2024.gada 11.decembrim norisinājās Gulbenes novada attīstības programmas 2025.-2030. gadam projekta 2.redakcijas publiskā apspriešana, kuras laikā tika saņemti 19 priekšlikumi (priekšlikumi pievienoti pielikumā).

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Teritorijas attīstības plānošanas likuma 12.panta pirmo daļu, kas cita starpā nosaka, ka vietējā pašvaldība izstrādā un apstiprina attīstības programmu, 22.panta trešo daļu, kas nosaka, ka vietējās pašvaldības attīstības programmu apstiprina ar pašvaldības domes lēmumu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 68.2.apakšpunktu, kas nosaka, ka pēc plānošanas reģiona atzinuma saņemšanas pašvaldība izvērtē tajā izteiktos iebildumus un priekšlikumus, panākot vienošanas par to ņemšanu vai neņemšanu vērā, un ņemot vērā saskaņošanas ar plānošanas reģionu un publiskās apspriešanas rezultātus, pašvaldības dome pieņem apstiprināt ilgtspējīgas attīstības stratēģiju vai attīstības programmu, ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – 1 (Gunārs Ciglis), "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT izstrādātā dokumenta “Gulbenes novada attīstības programma 2025.-2030.gadam” gala redakciju saskaņā ar pielikumiem:

1.1. “Gulbenes novada attīstības programma 2025.-2030.gadam” gala redakcija;

1.2. Rīcības plāns 2025.-2030.gadam;

1.3. Investīciju plāns 2025.-2027.gadam.

1. PUBLICĒT Gulbenes novada attīstības programmu 2025.-2030.gadam Teritorijas attīstības plānošanas sistēmā (TAPIS).
2. PUBLICĒT paziņojumu par Gulbenes novada attīstības programmas 2025.-2030.gadam apstiprināšanu Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
3. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis